SET พลิกลบ 1 จุด หลังไร้ปัจจัยหนุน-พบ “โควิด” หลายสายพันธุ์ในประเทศ พรุ่งนี้เสี่ยงรูดต่อ
SET พลิกลบ 1 จุด หลังไร้ปัจจัยหนุน-พบ "โควิด" หลายสายพันธุ์ในประเทศ พรุ่งนี้เสี่ยงรูดต่อ โดยดัชนีปิดที่ระดับ 1,551.85 จุด ลดลง 0.59 จุด หรือ 0.04% มูลค่าการซื้อขาย 7.87 หมื่นล้านบาท
24 พ.ค. 2564

สื่อข่าวรายงานว่า ดัชนีปิดที่ระดับ 1,551.85 จุด ลดลง 0.59 จุด หรือ 0.04% มูลค่าการซื้อขาย 7.87 หมื่นล้านบาท 
10 หุ้นกดดัชนีวันนี้

ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้แกว่งแคบมากทั้งในแดนบวก-ลบ เนื่องจากตลาดฯไม่ได้มีปัจจัยใหม่เข้ามา แม้จะมีความคาดหวังในพ.ร.ก.เงินกู้ใหม่ 7 แสนล้านบาทมาช่วยประคอง Downside ของตลาดฯได้บ้าง แต่ upside ตลาดยังเป็นเรื่องยากที่จะไปต่อ เนื่องจากสถานการณ์การแพร่ระบาดไวรัสโควิด-19 ในประเทศยังถ่วง หลังจากพบเชื้อโควิดเกือบทุกสายพันธุ์แล้ว ไม่ว่าจะเป็นอังกฤษ, อินเดีย, แอฟริกา จึงต้องจับตาว่าจะได้รับมอบวัคซีนได้ตามกำหนดหรือไม่ หรือจะเลื่อนออกไป เพราะมีผลต่อการเปิดเมือง
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ แต่ส่วนใหญ่จะอยู่ในแดนบวก เช่นเดียวกับตลาดยุโรปเทรดบ่ายนี้ก็แกว่งในแดนบวก เพราะปัจจัยนอกประเทศอยู่ในเกณฑ์ที่ดี จากเศรษฐกิจทั้งยุโรปและสหรัฐฟื้นตัว น่าจะมาช่วยหนุนในด้านการส่งออกของไทยได้ด้วย
อย่างไรก็ดี บ้านเรายังต้องติดตามสถานการณ์การแพร่ระบาดไวรัสโควิด-19 ในประเทศต่อไป ส่วนนอกประเทศช่วงนี้ก็ให้ติดตามตัวเลขเศรษฐกิจของประเทศสำคัญ อย่างผลิตภัณฑ์มวลรวมภายในประเทศ (GDP) ของสหรัฐงวดไตรมาส 1/64 ที่ใกล้จะประกาศออกมา
สำหรับแนวโน้มการลงทุนในวันพรุ่งนี้ (25 พ.ค.) น.ส.ธีรดา กล่าวว่า ช่วงนี้ตลาดฯคงจะแกว่ง Sideway ถึง Sideway Down เนื่องจากยังขาดปัจจัยขับเคลื่อน พร้อมให้แนวรับ 1,540-1,530 จุด ส่วนแนวต้าน 1,560-1,565 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KCE     มูลค่าการซื้อขาย  3,578.42 ล้านบาท  ปิดที่  69.75 บาท เพิ่มขึ้น  6.75 บาท
KBANK   มูลค่าการซื้อขาย  2,376.38 ล้านบาท  ปิดที่ 118.50 บาท ลดลง   2.00 บาท
KTC     มูลค่าการซื้อขาย  2,308.92 ล้านบาท  ปิดที่  77.50 บาท เพิ่มขึ้น  1.50 บาท
HANA    มูลค่าการซื้อขาย  2,149.14 ล้านบาท  ปิดที่  55.50 บาท เพิ่มขึ้น  3.75 บาท
PTT     มูลค่าการซื้อขาย  2,052.00 ล้านบาท  ปิดที่  38.25 บาท ลดลง   0.25 บาท
ตลาดหุ้นเอเชีย
